SZKODA LATA
Chnetko nadyjdzie zaś jesiyń
Słońce łostatnie ciepłe blaski śle
Chnetko juzaś bydzie wrzesiyń
Lato zniknie w dyszczu i we mgle
Niebo tyż bydzie za latym płakać
Zeżołknie trowa i liście tyż
Pola i łonki bydzie zatopiać
Kaj yno wejrzysz to leje dyszcz
Tak festy jest szkoda tego lata
Czucie na ciele gorkich promiyni
Zaś czeba łazić w ciepłych łachach
A kolorowe w szarość sie zmiyni.
Terozki jesiyń, potym zaś zima
Tak boło zawdy, jest i bydzie
Łodpocznie trocha naszo ziymia
Za rok zaś lato do nos przidzie.
Autor : Janina Żoch
pol_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn pol_Latn pol_Latn pol_Latn szl_Latn szl_Latn szl_Latn szl_Latn szl_Latn deu_Latn